**Радионица „Осмишљавање и развој пословних идеја“, 7. јун 2018.**

Универзитет у Крагујевцу, као координатор Еразмус+ пројекта IF4TM, Привреднa коморa Србије, Програм „Climate-KIC Srbija“, и пројекат „Локални развој отпоран на климатске промене“ кога спроводе Министарство заштите животне средине и Програм Уједињених нација за развој (UNDP), организују радионицу о осмишљавању и развоју пословних идеја у областима одрживог развоја и борбе против климатских промена.

Радионица је намењена студентима свих нивоа студија, укључујући и докторске студије (млађи истраживачи), на природно-математичким, инжењерским, техничким и технолошким факултетима; као и студентима на економским и другим факултетима (нпр. организационе науке и/или друге друштвене науке).

Циљ радионице је да учесници осмисле и детаљније разраде пословне идеје, које се ослањају на области њихових студија, а које могу да допринесу реализацији циљева одрживог развоја и борбе против климатских промена.

У областима природних и техничких наука постоји велики неискоришћени потенцијал за развој таквих пословних идеја, а истовремено вештине и знања која се односе на осмишљавање и развој пословних идеја недостају управо студентима у овим областима.

Намера нам је да пружимо вредност учесницима (студентима и млађим истраживачима), тако што ћемо, применом иновативних метода и техника, утицати да знања из својих доменских области преточе у пословне идеје, које их могу инспирисати да позитивно утичу на окружење и заједницу у којој живе.

**Радионица у Крагујевцу је планирана за 7. јун 2018. у трајању од 9:00 до 17:00, а одржава се у Бизнис иновационом центру, на адреси Трг тополиваца 4.**

Своје учешће можете пријавити путем он-лине формулара који је доступан на линку <https://goo.gl/xom1bK> најкасније до **6. јуна 2018.**

Очекујемо Вас!